CELEX: 32014R0069
Language: hu
Date: 2014-01-27 00:00:00
Title: A Bizottság 69/2014/EU rendelete ( 2014. január 27. ) a járművek és kapcsolódó termékek, alkatrészek és berendezések légi alkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról szóló 748/2012/EU rendelet módosításáról  EGT-vonatkozású szöveg

28.1.2014   
            
            
               HU
            
            
               Az Európai Unió Hivatalos Lapja
            
            
               L 23/12
            
         
      A BIZOTTSÁG 69/2014/EU RENDELETE
   
   (2014. január 27.)
   a járművek és kapcsolódó termékek, alkatrészek és berendezések légi alkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról szóló 748/2012/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 5. cikke (5) bekezdésére,
   mivel:
   
               (1)
            
            
               A 216/2008/EK rendelet légi alkalmassággal foglalkozó 5. cikke olyan rendelkezésekkel egészült ki, amelyek értelmében az üzemeltetési alkalmasság értékelésének elemei beépültek a típusalkalmassági tanúsításra vonatkozó végrehajtási szabályokba.
            
         
               (2)
            
            
               Az Európai Repülésbiztonsági Ügynökség (EASA, a továbbiakban: az ügynökség) megállapította, hogy a 748/2012/EU bizottsági rendeletet (2) módosítani szükséges annak érdekében, hogy az ügynökség az üzemeltetési alkalmassági adatokat a típusalkalmassági tanúsítási folyamat keretében hagyhassa jóvá.
            
         
               (3)
            
            
               Az ügynökség elkészítette az üzemeltetési alkalmassági adatokkal kapcsolatos végrehajtási szabályok tervezetét, és vélemény formájában a Bizottság elé terjesztette (3) a 216/2008/EK rendelet 19. cikke (1) bekezdésének megfelelően.
            
         
               (4)
            
            
               A 748/2012/EU rendelet 5. cikke az 1702/2003/EK bizottsági rendelet (4) 2c. cikkén alapul. Az 1702/2003/EK rendelet 2c. cikke az azonos rendelet 2a. cikkében nem említett típusok folyamatos elfogadhatósága érdekében került beillesztésre. Mivel ez az átmeneti rendszer 2009. szeptember 28-án hatályát vesztette, a 748/2012/EU rendelet 5. cikkét el kell hagyni.
            
         
               (5)
            
            
               A 748/2012/EU rendelet 3. cikkét, I. mellékletének (21. rész) 21.A.16A., 21.A.16B., 21.A.17., 21.A.31., 21.A.101. és 21.A.174. pontját illetően az egyértelműség és a jogbiztonság érdekében a „légialkalmassági alapkövetelmények” kifejezést „tanúsítási előírások”-ra kell cserélni.
            
         
               (6)
            
            
               A 748/2012/EU rendelet I. mellékletének 21.A.4., 21.A.90A., 21.A.90B., 21.A.91., 21.A.92., 21.A.93., 21.A.95., 21.A.97., 21.A.103., 21.A.107., 21.A.109., 21.A.111., 21.A.263. és 21.A.435. pontjában (21. rész) a „típusterv”-re való hivatkozásokat „típusalkalmassági bizonyítvány”-ra való hivatkozásokra kell cserélni.
            
         
               (7)
            
            
               Ezért a 748/2012/EU rendeletet ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a 216/2008/EK rendelet 65. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A 748/2012/EU rendelet a következőképpen módosul:
   
               1.
            
            
               A 3. cikk a következőképpen módosul:
               
                           a)
                        
                        
                           Az (1) bekezdés a) pontjának i. alpontja helyébe a következő szöveg lép:
                           
                                       „i.
                                    
                                    
                                       a típusalkalmassági tanúsítás alapja a következők valamelyike volt:
                                       
                                                   —
                                                
                                                
                                                   a JAA típusalkalmassági tanúsítás alapja olyan termékek esetén, amelyeket a JAA-adatlapjukban meghatározottak alapján JAA-eljárások szerint tanúsítottak, vagy
                                                
                                             
                                                   —
                                                
                                                
                                                   más termékek esetében a tervező állam típusalkalmassági bizonyítványának adatlapjában meghatározottak szerinti típusalkalmassági tanúsítás alapja, ha a tervező állam:
                                                   
                                                               —
                                                            
                                                            
                                                               valamely tagállam, kivéve, ha az ügynökség megállapítja, figyelembe véve különösen az alkalmazott tanúsítási előírásokat és a szervizelési tapasztalatokat, hogy a típusalkalmassági tanúsítás ilyen alapon nem biztosítja a 216/2008/EK rendelet és e rendelet által előírttal egyenértékű biztonsági szintet, vagy
                                                            
                                                         
                                                               —
                                                            
                                                            
                                                               olyan állam volt, amellyel valamely tagállam kétoldalú légialkalmassági megállapodást vagy hasonló megállapodást kötött, amelynek értelmében az ilyen termékeket a tervező állam tanúsítási előírásai alapján tanúsították, kivéve, ha az ügynökség megállapítja, hogy e tanúsítási előírások vagy szervizelési tapasztalatok, illetve a tervező állam biztonsági rendszere nem biztosítja a 216/2008/EK rendelet és az e rendelet által előírttal egyenértékű biztonsági szintet.
                                                            
                                                         
                                             Az ügynökség elvégzi a második francia bekezdésben szereplő rendelkezések hatásának első értékelését és véleményt nyilvánít a Bizottság számára, beleértve e rendelet lehetséges módosításait is;”;
                                    
                                 
                     
                           b)
                        
                        
                           A (2) bekezdés c) és d) pontjai helyébe a következő szöveg lép:
                           
                                       „c)
                                    
                                    
                                       az I. melléklet 21. rész 21.A.17A. pontjától eltérve a típusalkalmassági bizonyítvány alapját a JAA, illetve adott esetben a tagállam állapítja meg a jóváhagyásra vonatkozó kérelem benyújtásakor;
                                    
                                 
                                       d)
                                    
                                    
                                       a JAA vagy a tagállam eljárásai szerint tett megfelelőségi vizsgálati eredményeket úgy kell tekinteni, hogy azokat az ügynökség az I. melléklet 21. rész 21.A.20. a) és d) pontjának való megfelelés érdekében tette.”
                                    
                                 
                     
         
               2.
            
            
               Az 5. cikket el kell hagyni.
            
         
               3.
            
            
               A szöveg a következő 7a. cikkel egészül ki:
               „7a. cikk
               Az üzemeltetési alkalmasságra vonatkozó adatok
               (1)   2014. február 17-től amennyiben egy 2014. február 17. előtt kiállított típusalkalmassági bizonyítvány jogosultja új repülőgépet tervez szállítani egy uniós üzemeltető részére, ahhoz az I. melléklet (21. rész) 21.A.21. pont e) pontjával összhangban jóváhagyást kell szereznie, eltekintve a karbantartási bizonyítványt kiállító személyzet típusminősítő képzésének minimális tantervétől, illetve a légi jármű – a repülésszimulátorok objektív minősítésének támogatásához szükséges – érvényesítési forrásadataitól. A jóváhagyást legkésőbb 2015. december 18-ig, vagy ha az későbbi, a repülőgép uniós üzemeltető általi használatbavétele előtt meg kell szerezni. Az üzemeltetési alkalmasságra vonatkozó adatok korlátozódhatnak a szállított modellre.
               (2)   2014. február 17-től amennyiben egy 2014. február 17. előtt kérvényezett típusalkalmassági bizonyítvány kérelmezője új repülőgépet tervez szállítani egy uniós üzemeltető részére, ahhoz az I. melléklet (21. rész) 21.A.21. pont e) pontjával összhangban jóváhagyást kell szereznie, eltekintve a karbantartási bizonyítványt kiállító személyzet típusminősítő képzésének minimális tantervétől, illetve a légi jármű – a repülésszimulátorok objektív minősítésének támogatásához szükséges – érvényesítési forrásadataitól. A jóváhagyást legkésőbb 2015. december 18-ig, vagy ha az későbbi, a repülőgép uniós üzemeltető általi használatbavétele előtt meg kell szerezni. Az e rendelet hatálybalépését megelőzően a JAA vagy az ügynökség felelősségére az Üzembentartói Értékelő Testület előírásainak megfelelően végrehajtott megfelelőségi vizsgálatok eredményeit az ügynökség további vizsgálat nélkül elfogadja.
               (3)   Az e rendelet hatálybalépése előtt az Üzembentartói Értékelő Testület által készített jelentések és a JAA eljárásainak megfelelően vagy az ügynökség által összeállított minimálisan szükséges berendezések alaplistái az I. melléklet (21. rész) 21.A.21. pont e) pontjának megfelelően jóváhagyott üzemeltetési alkalmassági adatoknak tekintendők, és azokat szerepeltetni kell a megfelelő típusalkalmassági bizonyítványban. A típusalkalmassági bizonyítványok jogosultjai legkésőbb 2014. június 18-ig javaslatot nyújtanak be az ügynökséghez az üzemeltetési alkalmassági adatok kötelező és nem kötelező elemekre való felosztásáról.
               (4)   Az üzemeltetési alkalmassági adatokat is tartalmazó típusalkalmassági bizonyítványok jogosultjai legkésőbb 2015. december 18-ig kérik tervező szervezeti jóváhagyásuk vagy az ennek megfelelő alternatív jóváhagyási eljárás kiterjesztését az üzemeltetési alkalmassági szempontokra.”
            
         
               4.
            
            
               Az I. melléklet (21. rész) e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A melléklet 16–34. és 43. pontjai alkalmazandók azon kérelmezőkre, akik a típusalkalmassági bizonyítvány módosítása vagy kiegészítő típusalkalmassági bizonyítvány iránt folyamodnak 2016. december 19. után.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 27-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 79., 2008.3.19., 1. o.
   
      (2)  HL L 224., 2012.8.21., 1. o.
   
      (3)  Az Európai Repülésbiztonsági Ügynökség 2011. december 13-i 07/2011. sz. véleménye, elérhető:http://easa.europa.eu/official-publication/agency-opinions.php
   
      (4)  HL L 243., 2003.9.27., 6. o.
   
      MELLÉKLET
      A 748/2012/EU rendelet I. melléklete (21. rész) a következőképpen módosul:
      
                  1.
               
               
                  A 21.A.4 pont helyébe a következő szöveg lép:
                  „21.A.4.   A tervezés és a gyártás összehangolása
                  
                  A típusalkalmassági bizonyítvány, korlátozott típusalkalmassági bizonyítvány, kiegészítő típusalkalmassági bizonyítvány, ETSO-engedély, típusalkalmassági bizonyítvány módosítására vonatkozó jóváhagyás vagy javítási tervjóváhagyás jogosultjai szükség szerint együttműködnek a gyártó szervezettel annak érdekében, hogy biztosítsák:
                  
                              a)
                           
                           
                              a tervezés és a gyártás megfelelő összehangolását a körülményektől függően a 21.A.122., a 21.A.130. b) 3.és 4., a 21.A.133., a 21.A.165. c) 2. és 3. pont előírásai szerint; valamint
                           
                        
                              b)
                           
                           
                              a termék, alkatrész vagy berendezés folyamatos légialkalmasságának megfelelő támogatását.”;
                           
                        
            
                  2.
               
               
                  A 21.A.15. pont a következő d) alponttal egészül ki:
                  
                              „d)
                           
                           
                              A típusalkalmassági bizonyítvány vagy korlátozott típusalkalmassági bizonyítvány iránti kérelem tartalmazza az üzemeltetési alkalmasságra vonatkozó adatok jóváhagyása iránti kérelmet is, vagy az eredeti kérelem benyújtása után azzal kiegészítendő. Ezen adatok a következők:
                              
                                          1.
                                       
                                       
                                          a pilóták típusminősítő képzésének minimális tanterve, a típusminősítés meghatározásával;
                                       
                                    
                                          2.
                                       
                                       
                                          a pilóták típusminősítő képzéséhez kapcsolódóan a légi járműnek a szimulátorok objektív minősítése céljára használt értékelési forrásadatai körének meghatározása vagy ideiglenes adatok meghatározása az ideiglenes minősítéshez;
                                       
                                    
                                          3.
                                       
                                       
                                          a karbantartási bizonyítványt kiállító személyzet típusminősítő képzésének minimális tanterve, a típusminősítés meghatározásával;
                                       
                                    
                                          4.
                                       
                                       
                                          a típus vagy típusváltozat meghatározása a légiutas-kísérők szempontjából, valamint a légiutas-kísérők oktatásához szükséges típusspecifikus adatok;
                                       
                                    
                                          5.
                                       
                                       
                                          a minimálisan szükséges berendezések alaplistája; valamint
                                       
                                    
                                          6.
                                       
                                       
                                          az üzemeltetési alkalmasság egyéb típusfüggő elemei.”;
                                       
                                    
                        
            
                  3.
               
               
                  A 21.A.16A. pont helyébe a következő szöveg lép:
                  „21.A.16A.   Tanúsítási előírások
                  
                  Az ügynökség a 216/2008/EK rendelet 19. cikkével összhangban tanúsítási előírásokat állapít meg, köztük az üzemeltetési alkalmasságra vonatkozó adatok tanúsítására vonatkozó előírásokat is, amelyek segítségével bizonyítható a termékek, alkatrészek és berendezések megfelelése a 216/2008/EK rendelet I., II. és IV. mellékletében szereplő vonatkozó alapvető követelményeknek. Ezek az előírások megfelelően részletesek és konkrétak ahhoz, hogy a kérelmező megismerhesse azokat a feltételeket, amelyek alapján a bizonyítványokat kiállítják, módosítják vagy kiegészítik.”;
               
            
                  4.
               
               
                  A 21.A.16B. pont helyébe a következő szöveg lép:
                  „21.A.16B.   Különleges feltételek
                  
                  
                              a)
                           
                           
                              Az ügynökség különleges részletes műszaki előírásokat, vagyis különleges feltételeket ír elő egy termék kapcsán, ha a vonatkozó tanúsítási előírások nem tartalmaznak elégséges vagy megfelelő biztonsági szabványokat a termék tekintetében az alábbiak miatt:
                              
                                          1.
                                       
                                       
                                          a termék új vagy szokatlan tervezési sajátosságokkal rendelkezik azokhoz a tervezési módszerekhez képest, amelyeken az alkalmazandó tanúsítási előírás alapul; vagy
                                       
                                    
                                          2.
                                       
                                       
                                          a termék tervezett használata szokatlan; vagy
                                       
                                    
                                          3.
                                       
                                       
                                          a használatban lévő más hasonló termékekkel vagy hasonló kialakítási jellemzőkkel rendelkező termékekkel kapcsolatos tapasztalatok igazolták, hogy veszélyes helyzetek alakulhatnak ki.
                                       
                                    
                        
                              b)
                           
                           
                              A különleges feltételek között olyan biztonsági szabványok is szerepelhetnek, amelyeket az ügynökség szükségesnek ítél ahhoz, hogy az alkalmazandó tanúsítási előírásokban meghatározottal egyenértékű biztonságot nyújtson.”;
                           
                        
            
                  5.
               
               
                  A 21.A.17. pont a következőképpen módosul:
                  
                              a)
                           
                           
                              a pont címe helyébe a következő szöveg lép:
                              „21.A.17A.   A típusalkalmassági tanúsítás alapja”;
                           
                        
                              b)
                           
                           
                              az a) pont 1. alpontja helyébe a következő szöveg lép:
                              
                                          „1.
                                       
                                       
                                          a bizonyítványra vonatkozó kérelem benyújtásakor alkalmazandó, az ügynökség által meghatározott tanúsítási előírások, kivéve, ha:
                                          
                                                      i.
                                                   
                                                   
                                                      az ügynökség másként rendelkezik; vagy
                                                   
                                                
                                                      ii.
                                                   
                                                   
                                                      a kérelmező a később hatályba lépő módosítások tanúsítási előírásainak való megfelelést választja, vagy a c) és d) pontok ezt írják elő;”;
                                                   
                                                
                                    
                        
                              c)
                           
                           
                              a c) pont 2. alpontja helyébe a következő szöveg lép:
                              
                                          „2.
                                       
                                       
                                          kérheti az eredeti kérelem meghosszabbítását, és teljesítheti az általa kiválasztott időpontban (de legkorábban a típusalkalmassági bizonyítvány kiállítását az eredeti kérelem tekintetében a b) pont értelmében megállapított időszakkal megelőzően) alkalmazandó tanúsítási előírásokat.”;
                                       
                                    
                        
            
                  6.
               
               
                  A melléklet a következő 21.A.17B. ponttal egészül ki:
                  „21.A.17B.   Az üzemeltetési alkalmasságra vonatkozó adatok jóváhagyásának alapja
                  
                  
                              a)
                           
                           
                              Az ügynökség tájékoztatja a kérelmezőt az üzemeltetési alkalmassági adatok jóváhagyási alapjáról. Ez a következőket jelenti:
                              
                                          1.
                                       
                                       
                                          a 21.A.16A. ponttal összhangban megállapított, az üzemeltetési alkalmassági adatok jóváhagyására vonatkozó, a kérelem vagy kiegészítő kérelem benyújtásának időpontjában alkalmazandó tanúsítási előírások, kivéve, ha:
                                          
                                                      i.
                                                   
                                                   
                                                      az ügynökség más bizonyítékot is elfogad a 216/2008/EK rendelet I., II. és IV. mellékletében szereplő vonatkozó alapvető követelményeknek való megfelelés igazolására; vagy
                                                   
                                                
                                                      ii.
                                                   
                                                   
                                                      a kérelmező a későbbi hatályos módosítások tanúsítási előírásainak való megfelelést választja,
                                                   
                                                
                                    
                                          2.
                                       
                                       
                                          bármely, a 21.A.16B. pont a) pontjával összhangban előírt különleges feltétel.
                                       
                                    
                        
                              b)
                           
                           
                              Ha a kérelmező a tanúsítási előírások későbbi, a típusalkalmassági bizonyítványra vonatkozó kérelem benyújtását követően hatályba lépő módosításának való megfelelést választja, meg kell felelnie az ügynökség megítélése szerint azzal közvetlenül összefüggő valamennyi egyéb tanúsítási előírásnak is.”;
                           
                        
            
                  7.
               
               
                  A 21.A.20. pont a következőképpen módosul:
                  
                              a)
                           
                           
                              a pont címe helyébe a következő szöveg lép:
                              „Megfelelés a típusalkalmassági tanúsítás alapjának, az üzemeltetési alkalmassági adatok jóváhagyása alapjának és a környezetvédelmi követelményeknek”;
                           
                        
                              b)
                           
                           
                              az a) pont helyébe a következő szöveg lép:
                              
                                          „a)
                                       
                                       
                                          A típusalkalmassági bizonyítvány vagy a korlátozott típusalkalmassági bizonyítvány kérelmezője igazolja az alkalmazandó típusalkalmassági tanúsítási alap, az üzemeltetési alkalmassági adatok alkalmazandó jóváhagyási alapja és a környezetvédelmi követelmények betartását, és az ügynökség rendelkezésére bocsátja azt az eszközt, amellyel ezek betartását igazolta.”
                                       
                                    
                        
            
                  8.
               
               
                  A 21.A.21. pont a következőképpen módosul:
                  
                              a)
                           
                           
                              a c) pont 1. alpontja helyébe a következő szöveg lép:
                              
                                          „1.
                                       
                                       
                                          a tanúsítandó termék megfelel a 21.A.17. és 21.A.18. pontnak megfelelően meghatározott alkalmazandó típusalkalmassági tanúsítási alapnak és környezetvédelmi követelményeknek;”;
                                       
                                    
                        
                              b)
                           
                           
                              a pont a következő e) és f) ponttal egészül ki:
                              
                                          „e)
                                       
                                       
                                          légi jármű típusalkalmassági tanúsítása esetén bizonyítani kell, hogy az üzemeltetési alkalmassági adatok megfelelnek a 21.A.17B. pont alapján meghatározott alkalmazandó üzemeltetési alkalmassági jóváhagyási alapnak.
                                       
                                    
                                          f)
                                       
                                       
                                          A 21.A.20. pont d) pontjában említett nyilatkozatban a kérelmező által szerepeltetett kérésre az e) ponttól eltérve kiadható egy légi jármű típusalkalmassági bizonyítványa azt megelőzően, hogy bizonyították volna az üzemeltetési alkalmassági adatok alkalmazandó jóváhagyási alapjának való megfelelést, amennyiben a kérelmező még az előtt bizonyítja az üzemeltetési alkalmassági adatok jóváhagyási alapjának való megfelelést, hogy ezekre az adatokra szükség lenne.”;
                                       
                                    
                        
            
                  9.
               
               
                  A 21.A.23. pont helyébe a következő lép:
                  „21.A.23.   A korlátozott típusalkalmassági bizonyítvány kiállítása
                  
                  
                              a)
                           
                           
                              Az olyan légi járművek esetében, amelyek nem felelnek meg a 21.A.21. pont c) pontja rendelkezéseinek, a kérelmező jogosult arra, hogy az ügynökség korlátozott típusalkalmassági bizonyítványt adjon ki a számára azt követően, hogy:
                              
                                          1.
                                       
                                       
                                          megfelelt az ügynökség által megállapított megfelelő típusalkalmassági tanúsítási alapnak, amely a légi jármű szándékolt rendeltetése esetén megfelelő biztonságot nyújt, valamint megfelelt az alkalmazandó környezetvédelmi követelményeknek;
                                       
                                    
                                          2.
                                       
                                       
                                          kifejezetten úgy nyilatkozott, hogy kész betartani a 21.A.44. pont rendelkezéseit;
                                       
                                    
                                          3.
                                       
                                       
                                          egy légi jármű korlátozott típusalkalmassági tanúsítása esetén bizonyítani kell, hogy az üzemeltetési alkalmassági adatok megfelelnek a 21.A.17B. pont alapján meghatározott alkalmazandó üzemeltetési alkalmassági jóváhagyási alapnak.
                                       
                                    
                        
                              b)
                           
                           
                              A 21.A.20. pont d) pontjában említett nyilatkozatban a kérelmező által szerepeltetett kérésre az a) pont 3. alpontjától eltérve kiadható egy légi jármű korlátozott típusalkalmassági bizonyítványa azt megelőzően, hogy bizonyították volna az üzemeltetési alkalmassági adatok alkalmazandó jóváhagyási alapjának való megfelelést, amennyiben a kérelmező még az előtt bizonyítja az üzemeltetési alkalmassági adatok jóváhagyási alapjának való megfelelést, hogy ezekre az adatokra szükség lenne.
                           
                        
                              c)
                           
                           
                              A repülőgépre felszerelt hajtómű vagy légcsavar, vagy mindkettő:
                              
                                          1.
                                       
                                       
                                          rendelkezik az ennek a rendeletnek megfelelően kiállított vagy megállapított típusalkalmassági bizonyítvánnyal; vagy
                                       
                                    
                                          2.
                                       
                                       
                                          bizonyítottan megfelel a légi jármű biztonságos repülésének biztosításához szükséges tanúsítási előírásoknak.”;
                                       
                                    
                        
            
                  10.
               
               
                  A 21.A.31. pont a) pontjának 3. alpontja helyébe a következő szöveg lép:
                  
                              „3.
                           
                           
                              a folyamatos légialkalmasságra vonatkozó utasításokban az alkalmazandó tanúsítási előírásoknak megfelelő jóváhagyott légialkalmassági korlátozásokról szóló szakasz; valamint”;
                           
                        
            
                  11.
               
               
                  A 21.A.41. pont helyébe a következő szöveg lép:
                  „21.A.41.   Típusalkalmassági bizonyítvány
                  
                  A típusalkalmassági bizonyítvány és a korlátozott típusalkalmassági bizonyítvány tartalmazza a típustervet, az üzemi korlátozásokat, a légialkalmasságra és a kibocsátásokra vonatkozó típusalkalmassági adatlapot, a típusalkalmassági tanúsítás alkalmazandó alapját és azokat a környezetvédelmi követelményeket, amelyek szerint az ügynökség a megfelelőséget jegyzi, valamint bármely egyéb, a termékre az alkalmazandó tanúsítási előírásokban és környezetvédelmi követelményekben előírt feltételt vagy korlátozást. Egy légi jármű típusalkalmassági bizonyítványa és korlátozott típusalkalmassági bizonyítványa ezen felül tartalmazza az üzemeltetési alkalmassági adatok alkalmazandó jóváhagyási alapját, az üzemeltetési alkalmassági adatokat és a zajszintre vonatkozó típusalkalmassági adatlapot. A hajtómű típusalkalmassági adatlapja tartalmazza a kibocsátási előírásoknak való megfelelés adatait.”;
               
            
                  12.
               
               
                  A 21.A.44. pont a) pontjának helyébe a következő szöveg lép:
                  
                              „a)
                           
                           
                              vállalja a 21.A.3A., 21.A.3B., 21.A.4., 21.A.55., 21.A.57., 21.A.61. és 21.A.62. pontokban meghatározott kötelezettségeket; továbbá ennek érdekében továbbra is teljesíti a 21.A.14. pont szerinti jogosultsághoz szükséges minősítési követelményeket; valamint”;
                           
                        
            
                  13.
               
               
                  A 21.A.55. pont helyébe a következő szöveg lép:
                  „21.A.55.   Az iratok megőrzése
                  
                  A típusalkalmassági bizonyítvány vagy korlátozott típusalkalmassági bizonyítvány jogosultja megőriz és az ügynökség rendelkezésére bocsát minden lényeges tervezési információt, tervrajzot, vizsgálati jelentést, beleértve a tesztelt termék vizsgálati jelentéseit is annak érdekében, hogy a termék folyamatos légialkalmassága, az üzemeltetési alkalmassági adatok folyamatos érvényessége, valamint a termék kapcsán alkalmazandó környezetvédelmi követelmények betartásának biztosításához szükséges információkat közölni tudja.;”
               
            
                  14.
               
               
                  A 21.A.57 pont helyébe a következő szöveg lép:
                  „21.A.57.   Kézikönyvek
                  
                  A típusalkalmassági bizonyítvány vagy korlátozott típusalkalmassági bizonyítvány jogosultja elkészíti, karbantartja és frissíti az alkalmazandó típusalkalmassági tanúsítási alap, az üzemeltetési alkalmassági adatok alkalmazandó jóváhagyási alapja és a termékre vonatkozó környezetvédelmi követelmények által előírt összes kézikönyv mesterpéldányait, és kérésre azok másolatát az ügynökség rendelkezésére bocsátja.”;
               
            
                  15.
               
               
                  A B. alrész a következő 21.A.62. ponttal egészül ki:
                  „21.A.62.   Az üzemeltetési alkalmassági adatok rendelkezésre állása
                  
                  A típusalkalmassági bizonyítvány vagy korlátozott típusalkalmassági bizonyítvány jogosultja hozzáférhetővé teszi:
                  
                              a)
                           
                           
                              a légi jármű valamennyi ismert EU-s üzemeltetője számára az üzemeltetési alkalmassági adatok alkalmazandó jóváhagyási alapja szerint összeállított legalább egy teljes üzemeltetési alkalmassági adatsort azelőtt, hogy arra egy képző szervezetnek vagy uniós üzemeltetőnek szüksége volna; valamint
                           
                        
                              b)
                           
                           
                              a légi jármű valamennyi ismert EU-s üzemeltetője számára az üzemeltetési alkalmassági adatokban bekövetkezett bármely változást; valamint
                           
                        
                              c)
                           
                           
                              kérésre a fenti a) és b) pontokban említett adatokat
                              
                                          1.
                                       
                                       
                                          az üzemeltetési alkalmassági adatsor egy vagy több elemének való megfelelést ellenőrző illetékes hatóság részére; valamint
                                       
                                    
                                          2.
                                       
                                       
                                          az üzemeltetési alkalmassági adatsor egy vagy több elemének való megfelelésre kötelezett bármely személy részére.”;
                                       
                                    
                        
            
                  16.
               
               
                  A 21.A.90A. pont helyébe a következő szöveg lép:
                  „21.A.90A.   Alkalmazási kör
                  
                  Ez az alrész a típusalkalmassági bizonyítványok módosítására vonatkozó jóváhagyási eljárásokat, valamint az ilyen jóváhagyások kérelmezőinek és jogosultjainak jogait és kötelezettségeit állapítja meg. Azokat a szabványos módosításokat is meghatározza, amelyekre nem alkalmazandó az ezen alrész szerinti jóváhagyási eljárás. Ebben az alrészben a típusalkalmassági bizonyítványra történő hivatkozások a korlátozott típusalkalmassági bizonyítványra is vonatkoznak.”
               
            
                  17.
               
               
                  A 21.A.90B. pont a) pontjának helyébe a következő szöveg lép:
                  
                              „a)
                           
                           
                              A típusalkalmassági bizonyítványok szabványos módosításai a következők:
                              
                                          1.
                                       
                                       
                                          amelyek
                                          
                                                      i.
                                                   
                                                   
                                                      legfeljebb 5 700 kg maximális felszállási tömegű repülőgépekre;
                                                   
                                                
                                                      ii.
                                                   
                                                   
                                                      legfeljebb 3 175 kg tömegű forgószárnyas légi járművekre;
                                                   
                                                
                                                      iii.
                                                   
                                                   
                                                      ELA1 vagy ELA2 besorolású vitorlázó repülőgépekre vagy segédmotoros vitorlázó repülőgépekre, légballonokra és léghajókra vonatkoznak;
                                                   
                                                
                                    
                                          2.
                                       
                                       
                                          amelyek követik az ügynökség által kiadott tanúsítási előírásokban megadott tervadatokat, így a szabványos módosítások meghatározásának és végrehajtásának elfogadható módszereit, technikáit és gyakorlatait, köztük a folyamatos légi alkalmasság fenntartására vonatkozó kapcsolódó utasításokat; valamint
                                       
                                    
                                          3.
                                       
                                       
                                          amelyek nem ellentétesek a típusalkalmassági bizonyítvány jogosultjának adataival.”;
                                       
                                    
                        
            
                  18.
               
               
                  A 21.A.91. pont helyébe a következő lép:
                  „21.A.91.   A típusalkalmassági bizonyítvány módosításainak osztályozása
                  
                  A típusalkalmassági bizonyítvány módosításai kis és nagy jelentőségű módosításokra oszthatók. »Kis jelentőségű módosítás« az, amelynek nincs észlelhető hatása a tömegre, egyensúlyra, szerkezeti szilárdságra, megbízhatóságra, üzemeltetési jellemzőkre, zajszintre, tüzelőanyag-kieresztésre, égéstermék kibocsátásra, az üzemeltetési alkalmassági adatokra vagy a termék légialkalmasságát befolyásoló egyéb tulajdonságra. A 21.A.19. pont sérelme nélkül ennek az alrésznek az értelmében minden egyéb módosítás »nagy jelentőségű módosításnak« minősül. A módosításokat értelemszerűen a 21.A.95. vagy 21.A.97. pontnak megfelelően kell jóváhagyni, valamint megfelelően kell azonosítani.”;
               
            
                  19.
               
               
                  A 21.A.92. pont helyébe a következő lép:
                  „21.A.92.   Jogosultság
                  
                  
                              a)
                           
                           
                              Ezen alrész értelmében kizárólag a típusalkalmassági bizonyítvány jogosultja kérelmezheti egy típusalkalmassági bizonyítvány nagy jelentőségű módosításának jóváhagyását; a típusalkalmassági bizonyítvány nagy jelentőségű módosítása jóváhagyásának minden más kérelmezője az E. alrésznek megfelelően nyújtja be kérelmét.
                           
                        
                              b)
                           
                           
                              Bármely természetes vagy jogi személy kérelmezheti valamely típusalkalmassági bizonyítvány kis jelentőségű módosításának jóváhagyását ezen alrész értelmében.”;
                           
                        
            
                  20.
               
               
                  A 21.A.93. pont helyébe a következő lép:
                  „21.A.93.   A kérelem
                  
                  A típusalkalmassági bizonyítvány módosításának jóváhagyására vonatkozó kérelmet az ügynökség által meghatározott formában és módon kell benyújtani, és abban szerepelniük kell az alábbi információknak:
                  
                              a)
                           
                           
                              a módosítás leírása, amely meghatározza:
                              
                                          1.
                                       
                                       
                                          a típustervnek és a jóváhagyott kézikönyveknek a módosítással érintett valamennyi részét; valamint
                                       
                                    
                                          2.
                                       
                                       
                                          azokat a tanúsítási előírásokat és környezetvédelmi követelményeket, amelyeknek a módosítás a 21.A.101. pontnak megfelelően meg kíván felelni.
                                       
                                    
                        
                              b)
                           
                           
                              A módosított termék az alkalmazandó tanúsítási előírások és környezetvédelmi követelmények szerinti megfelelőségének igazolásához szükséges valamennyi ismételt vizsgálat meghatározása.
                           
                        
                              c)
                           
                           
                              Ha a módosítás érinti az üzemeltetési alkalmasságra vonatkozó adatokat, a kérelemnek tartalmaznia kell az üzemeltetési alkalmasságra vonatkozó adatokban szükséges módosításokat, vagy az eredeti kérelem benyújtása után azzal kiegészítendő.”;
                           
                        
            
                  21.
               
               
                  A 21.A.95. pont helyébe a következő lép:
                  „21.A.95.   Kis jelentőségű módosítások
                  
                  A típusalkalmassági bizonyítvány kis jelentőségű módosításának besorolását és jóváhagyását végezheti:
                  
                              a)
                           
                           
                              az ügynökség; vagy
                           
                        
                              b)
                           
                           
                              az ügynökséggel egyeztetett eljárásban egy arra megfelelő jogosítással rendelkező tervező szervezet.”;
                           
                        
            
                  22.
               
               
                  A 21.A.97. pont b) pontja helyébe a következő szöveg lép:
                  
                              „b)
                           
                           
                              A típusalkalmassági bizonyítvány nagy jelentőségű módosításának jóváhagyása kizárólag az abban szereplő azon sajátos kialakítás(ok)ra vonatkozik, amelyek módosultak.”
                           
                        
            
                  23.
               
               
                  A 21.A.101. pont helyébe a következő szöveg lép:
                  „21.A.101.   Az alkalmazandó tanúsítási előírások és környezetvédelmi követelmények meghatározása
                  
                  
                              a)
                           
                           
                              A típusalkalmassági bizonyítvány módosításának kérelmezője igazolja, hogy a módosított termék megfelel a 21.A.18. pontban meghatározott környezetvédelmi követelményeknek, valamint azon tanúsítási előírásoknak, amelyek a módosított termékre alkalmazandók, és a módosításra vonatkozó kérelem benyújtásakor hatályosak, hacsak a kérelmező a később hatályos módosítások tanúsítási előírásai szerinti megfelelést nem választja, illetve azt az e) vagy az f) pont elő nem írja.
                           
                        
                              b)
                           
                           
                              Az a) ponttól eltérve a kérelmező igazolhatja, hogy a módosított termék az a) pontban említett tanúsítási előírások, illetve bármely egyéb, az ügynökség által közvetlenül összefüggőnek ítélt tanúsítási előírás egy korábbi módosításának felel meg. Mindazonáltal ez a korábban módosított tanúsítási előírás nem lehet korábbi a típusalkalmassági bizonyítványban hivatkozottnál. A kérelmező az alábbi esetekben választhatja a korábbi előírásoknak való megfelelést:
                              
                                          1.
                                       
                                       
                                          Az ügynökség megítélése szerint a módosítás nem jelentős. Annak meghatározásához, hogy valamely adott módosítás jelentős-e, az ügynökség a módosítást a típusterv összes korábbi módosításának és a szóban forgó termék típusalkalmassági bizonyítványában szereplő alkalmazandó tanúsítási előírások összes kapcsolódó módosításának összefüggésében mérlegeli. Az olyan módosítások, amelyek megfelelnek az alábbi kritériumok egyikének, automatikusan jelentős módosításnak minősülnek:
                                          
                                                      i.
                                                   
                                                   
                                                      az általános kialakítás vagy a szerkezeti felépítés változik;
                                                   
                                                
                                                      ii.
                                                   
                                                   
                                                      a módosítandó termék tanúsításakor használt feltételezések érvényüket vesztik.
                                                   
                                                
                                    
                                          2.
                                       
                                       
                                          Azon területek, rendszerek, alkatrészek vagy berendezések esetében, amelyeket az ügynökség megítélése szerint nem érint a módosítás.
                                       
                                    
                                          3.
                                       
                                       
                                          Azon területek, rendszerek, alkatrészek vagy berendezések esetében, amelyek kapcsán az ügynökség megállapítja, hogy az a) pontban említett tanúsítási előírásoknak való megfelelés érdemben nem járulna hozzá a módosított termék biztonságának szintjéhez, illetve célszerűtlen volna.
                                       
                                    
                        
                              c)
                           
                           
                              A legfeljebb 2 722 kg (6 000 font) maximális tömegű légi jármű (forgószárnyas légi jármű kivételével), illetve legfeljebb 1 361 kg (3 000 font) maximális tömegű nem gázturbinás forgószárnyas légi jármű módosítását kérelmező igazolhatja, hogy a módosított termék megfelel a típusalkalmassági bizonyítványban hivatkozott típusalkalmassági tanúsítási alapnak. Mindazonáltal abban az esetben, ha az ügynökség úgy véli, hogy egy módosítás valamely szempontból jelentős, megkövetelheti, hogy a módosítás a típusalkalmassági bizonyítványban hivatkozott típusalkalmassági tanúsítási alapnak a kérelem benyújtásakor hatályos módosításának feleljen meg, valamint bármely olyan tanúsítási előírásnak, amelyet az ügynökség közvetlenül összefüggőnek ítél, kivéve, ha az ezeknek való megfelelés nem járulna hozzá érdemben a módosított termék biztonságának szintjéhez, illetve célszerűtlen volna.
                           
                        
                              d)
                           
                           
                              Amennyiben az ügynökség úgy véli, hogy a módosításra vonatkozó kérelem benyújtásakor hatályban lévő tanúsítási előírások nem nyújtanak megfelelő keretet a tervezett módosításhoz, a kérelmezőnek meg kell felelnie 21.A.16B. pont rendelkezései szerinti különleges feltételeknek, valamint ezek módosításainak is annak érdekében, hogy garantált legyen a módosításra vonatkozó kérelem benyújtásakor hatályos tanúsítási előírásokban megállapítottal egyenértékű biztonsági szint.
                           
                        
                              e)
                           
                           
                              A nagy repülőgépek és a nagy forgószárnyas légi járművek típusalkalmassági bizonyítványának módosítására vonatkozó kérelem öt évig, bármely egyéb típusalkalmassági bizonyítvány módosítására vonatkozó kérelem három évig érvényes. Amennyiben a módosítást ennyi időn belül nem hagyták jóvá, vagy nyilvánvaló, hogy nem fogják jóváhagyni, a kérelmező a következőket teheti:
                              
                                          1.
                                       
                                       
                                          új kérelmet nyújt be a típusalkalmassági bizonyítvány módosítására, és megfelel az a) pontban említett, az eredeti módosítás iránti kérelemre vonatkozó valamennyi rendelkezésnek; vagy
                                       
                                    
                                          2.
                                       
                                       
                                          az eredeti kérelem meghosszabbítását kéri, és megfelel az a) pontban említett rendelkezéseknek, méghozzá az általa kiválasztott időpontban hatályos változatban, amely nem lehet korábbi az eredeti kérelem kapcsán e pont szerint megállapított jóváhagyási határidőnél.
                                       
                                    
                        
                              f)
                           
                           
                              Ha a kérelmező úgy dönt, hogy a tanúsítási előírások olyan módosításának kíván megfelelni, amely a típusmódosítási kérelem benyújtását követően lépett hatályba, meg kell felelnie az ügynökség megítélése szerint azzal közvetlenül összefüggő valamennyi egyéb tanúsítási előírásnak is.
                           
                        
                              g)
                           
                           
                              Amennyiben egy típusalkalmassági bizonyítvány módosítására vonatkozó kérelem érinti az üzemeltetési alkalmasságra vonatkozó adatokat, vagy a kérelmet a beadását követően kiegészítik úgy, hogy a módosítás érintse azokat, az üzemeltetési alkalmasságra vonatkozó adatok jóváhagyási alapját a fenti a), b), c), d) és f) pontok alapján kell meghatározni.”;
                           
                        
            
                  24.
               
               
                  A 21.A.103. pont helyébe a következő lép:
                  „21.A.103.   A jóváhagyás megadása
                  
                  
                              a)
                           
                           
                              Egy kérelmezőnek a típusalkalmassági bizonyítvány nagy jelentőségű módosítására vonatkozó kérelmét az ügynökség az alábbi feltételek teljesülése esetén hagyhatja jóvá:
                              
                                          1.
                                       
                                       
                                          a kérelmező benyújtotta a 21.A.20. d) pontban említett nyilatkozatot; valamint
                                       
                                    
                                          2.
                                       
                                       
                                          igazolta, hogy:
                                          
                                                      i.
                                                   
                                                   
                                                      a módosított termék megfelel a 21.A.101. pontban előírt alkalmazandó tanúsítási előírásoknak és környezetvédelmi követelményeknek;
                                                   
                                                
                                                      ii.
                                                   
                                                   
                                                      a teljesítetlen légialkalmassági rendelkezéseket olyan tényezők ellensúlyozzák, amelyek azonos szintű biztonságot nyújtanak; valamint
                                                   
                                                
                                                      iii.
                                                   
                                                   
                                                      a terméknek nincs olyan sajátossága vagy jellemzője, amely miatt a kérelemben szereplő felhasználás esetén nem volna biztonságos.
                                                   
                                                
                                    
                                          3.
                                       
                                       
                                          Amennyiben egy módosítás érinti az üzemeltetési alkalmasságra vonatkozó adatokat, bizonyítani kell, hogy az üzemeltetési alkalmassági adatokban szükséges változások megfelelnek a 21.A.101. pont g) pontja alapján meghatározott alkalmazandó üzemeltetési alkalmassági jóváhagyási alapnak.
                                       
                                    
                                          4.
                                       
                                       
                                          A 21.A.20. pont d) pontjában említett nyilatkozatban a kérelmező által szerepeltetett kérésre a 3. ponttól eltérve jóváhagyható egy légi jármű típusalkalmassági bizonyítványának nagy jelentőségű módosítása azt megelőzően, hogy bizonyították volna az üzemeltetési alkalmassági adatok alkalmazandó jóváhagyási alapjának való megfelelést, amennyiben a kérelmező még az előtt bizonyítja az üzemeltetési alkalmassági adatok jóváhagyási alapjának való megfelelést, hogy ezekre az adatokra szükség lenne.
                                       
                                    
                        
                              b)
                           
                           
                              A típusalkalmassági bizonyítvány kis jelentőségű módosítása a 21.A.95. pontnak megfelelően csak akkor hagyható jóvá, ha bizonyítást nyert, hogy a módosított termék megfelel a 21.A.101. pontban említett alkalmazandó tanúsítási előírásoknak.”;
                           
                        
            
                  25.
               
               
                  A 21.A.105. pont helyébe a következő lép:
                  „21.A.105.   Az iratok megőrzése
                  
                  Módosítás esetén a kérelmező megőriz és az ügynökség rendelkezésére bocsát minden lényeges tervezési információt, tervrajzot és vizsgálati jelentést, beleértve a tesztelt termék vizsgálati jelentéseit is annak érdekében, hogy a módosított termék folyamatos légialkalmasságának, az üzemeltetési alkalmassági adatok folyamatos érvényességének, valamint a termék kapcsán alkalmazandó környezetvédelmi követelmények betartásának biztosításához szükséges információkat közölni tudja.”;
               
            
                  26.
               
               
                  A 21.A.107. pont a) pontjának helyébe a következő szöveg lép:
                  
                              „a)
                           
                           
                              A típusalkalmassági bizonyítvány kis jelentőségű módosítása jóváhagyásának jogosultja a kis jelentőségű módosítást hordozó légi járművek, hajtóművek vagy légcsavarok szállításakor vagy ha az későbbi, az érintett légi jármű első légialkalmassági bizonyítványának kiállításakor minden ismert tulajdonosnak a rendelkezésére bocsátja a módosított termék folyamatos légialkalmasságára vonatkozó utasítások megfelelő változatának az alkalmazandó típusalkalmassági tanúsítási alap szerint összeállított legalább egy teljes sorozatát, majd ezt követően az utasítások módosításait kérésre minden olyan személy rendelkezésére bocsátja, akik számára kötelező ezen utasítások valamely elemének betartása.”;
                           
                        
            
                  27.
               
               
                  A melléklet a következő 21.A.108. ponttal egészül ki:
                  „21.A.108.   Az üzemeltetési alkalmassági adatok rendelkezésre állása
                  
                  Amennyiben egy módosítás érinti az üzemeltetési alkalmasságra vonatkozó adatokat, a kis jelentőségű módosítás jóváhagyásának jogosultja rendelkezésre bocsátja a következőket:
                  
                              a)
                           
                           
                              a módosítással érintett légi jármű valamennyi ismert EU-s üzemeltetője számára az üzemeltetési alkalmassági adatok módosításának az üzemeltetési alkalmassági adatok alkalmazandó jóváhagyási alapja szerint összeállított legalább egy teljes sorozatát még az előtt, hogy ezekre az adatokra egy képző szervezetnek vagy uniós üzemeltetőnek szüksége volna; valamint
                           
                        
                              b)
                           
                           
                              a módosítással érintett légi jármű valamennyi ismert EU-s üzemeltetője számára az érintett üzemeltetési alkalmassági adatokban bekövetkezett bármely későbbi változást; valamint
                           
                        
                              c)
                           
                           
                              kérésre a fenti a) és b) pontokban említett változások releváns elemeit:
                              
                                          1.
                                       
                                       
                                          a szóban forgó üzemeltetési alkalmassági adatsor egy vagy több elemének való megfelelést ellenőrző illetékes hatóság részére; valamint
                                       
                                    
                                          2.
                                       
                                       
                                          az üzemeltetési alkalmassági adatsor egy vagy több elemének való megfelelésre kötelezett bármely személy részére.”;
                                       
                                    
                        
            
                  28.
               
               
                  A 21.A.109. pont helyébe a következő szöveg lép:
                  „21.A.109.   Kötelezettségek és EPA-jelzés
                  
                  A típusalkalmassági bizonyítvány kis jelentőségű módosítása jóváhagyásának jogosultja köteles:
                  
                              a)
                           
                           
                              teljesíteni a 21.A.4., 21.A.105., 21.A.107. és 21.A.108. pontban előírt kötelezettségeket; valamint
                           
                        
                              b)
                           
                           
                              meghatározni a jelölést, beleértve az EPA (európai alkatrész-jóváhagyás) -betűket, a 21.A.804. pont a) pontjának megfelelően.”;
                           
                        
            
                  29.
               
               
                  A 21.A.111. pont helyébe a következő lép:
                  „21.A.111.   Alkalmazási kör
                  
                  Ez az alrész a kiegészítő típustanúsítási eljárások keretében a típusalkalmassági bizonyítványok nagy jelentőségű módosításaira vonatkozó jóváhagyási eljárásokat, valamint az ilyen jóváhagyások kérelmezőinek és jogosultjainak jogait és kötelezettségeit állapítja meg.”;
               
            
                  30.
               
               
                  A 21.A.113. pont b) pontja helyébe a következő szöveg lép:
                  
                              „b)
                           
                           
                              A kiegészítő típusalkalmassági bizonyítványra vonatkozó kérelem tartalmazza a 21.A.93. pontban előírt leírást, meghatározást és az üzemeltetési alkalmasságra vonatkozó adatok változásait. Ezen kívül a kérelem tartalmazza annak indoklását, hogy az alapjául szolgáló információk megfelelők, akár a kérelmező saját forrásaiból, akár a típusalkalmassági bizonyítvány jogosultjával létrejött megállapodásból származnak.”;
                           
                        
            
                  31.
               
               
                  A 21.A.118A. pont a) pontjának helyébe a következő szöveg lép:
                  
                              „a)
                           
                           
                              teljesíti az alábbi kötelezettségeket:
                              
                                          1.
                                       
                                       
                                          amelyeket a 21.A.3A., 21.A.3B., 21.A4., 21.A.105., 21.A.119., 21.A.120A. és 21.A.120B. pontok írnak elő;
                                       
                                    
                                          2.
                                       
                                       
                                          amelyek a 21.A.115. pont d) pontja 2. alpontjának megfelelően a típusalkalmassági bizonyítvány jogosultjával való együttműködéshez szükségesek;
                                       
                                    és ebből a célból továbbra is megfelel a 21.A.112B. pontban szereplő kritériumoknak.”;
                           
                        
            
                  32.
               
               
                  A 21.A.119. pont helyébe a következő szöveg lép:
                  „21.A.119.   Kézikönyvek
                  
                  A kiegészítő típusalkalmassági bizonyítvány jogosultja a kiegészítő típusalkalmassági bizonyítványban szereplő változások követése érdekében elkészíti, karbantartja és frissíti az alkalmazandó típusalkalmassági tanúsítási alap, az üzemeltetési alkalmassági adatok alkalmazandó jóváhagyási alapja és a termékre vonatkozó környezetvédelmi követelmények által előírt kézikönyvek változatainak mesterpéldányait, és kérésre azok másolatát az ügynökség rendelkezésére bocsátja.”;
               
            
                  33.
               
               
                  A 21.A.120. pontban a cím helyébe a következő szöveg lép:
                  „21.A.120A.   A folyamatos légi alkalmasságra vonatkozó utasítások”;
                  
               
            
                  34.
               
               
                  Az E. alrész a következő 21.A.120B. ponttal egészül ki:
                  „21.A.120B.   Az üzemeltetési alkalmassági adatok rendelkezésre állása
                  
                  Amennyiben egy módosítás érinti az üzemeltetési alkalmasságra vonatkozó adatokat, a kiegészítő típusalkalmassági bizonyítvány jogosultja rendelkezésre bocsátja a következőket:
                  
                              a)
                           
                           
                              a módosítással érintett légi jármű valamennyi ismert EU-s üzemeltetője számára az üzemeltetési alkalmassági adatok módosításának az üzemeltetési alkalmassági adatok alkalmazandó jóváhagyási alapja szerint összeállított legalább egy teljes sorozatát még az előtt, hogy ezekre az adatokra egy képző szervezetnek vagy uniós üzemeltetőnek szüksége volna; valamint
                           
                        
                              b)
                           
                           
                              a módosítással érintett légi jármű valamennyi ismert EU-s üzemeltetője számára az érintett üzemeltetési alkalmassági adatokban bekövetkezett bármely későbbi változást; valamint
                           
                        
                              c)
                           
                           
                              kérésre a fenti a) és b) pontokban említett változások releváns elemeit:
                              
                                          1.
                                       
                                       
                                          a szóban forgó üzemeltetési alkalmassági adatsor egy vagy több elemének való megfelelést ellenőrző illetékes hatóság részére; valamint
                                       
                                    
                                          2.
                                       
                                       
                                          az üzemeltetési alkalmassági adatsor egy vagy több elemének való megfelelésre kötelezett bármely személy részére.”;
                                       
                                    
                        
            
                  35.
               
               
                  A 21A.174. pont b) pontjának 2.iii. alpontja helyébe a következő szöveg lép:
                  
                              „iii.
                           
                           
                              a repülési kézikönyvet, ha a szóban forgó légi járműre alkalmazandó tanúsítási előírás megköveteli;”;
                           
                        
            
                  36.
               
               
                  A 21.A.239. pont a) pontjának 1. alpontja helyébe a következő szöveg lép:
                  
                              „1.
                           
                           
                              annak biztosítását, hogy a termékek, alkatrészek és berendezések kialakítása, illetve annak módosítása megfelel az alkalmazandó típusalkalmassági tanúsítási alapnak, az üzemeltetési alkalmassági adatok alkalmazandó jóváhagyási alapjának és a vonatkozó környezetvédelmi követelményeknek; valamint”;
                           
                        
            
                  37.
               
               
                  A 21.A.245. pont helyébe a következő szöveg lép:
                  „21.A.245.   Jóváhagyási követelmények
                  
                  A tervező szervezet a 21.A.243. pontnak megfelelően benyújtott információ alapján bizonyítja, hogy a 21.A.239. pont rendelkezéseinek való megfelelésen túl:
                  
                              a)
                           
                           
                              az összes műszaki részleg rendelkezik a szükséges létszámú és kellően tapasztalt személyzettel, amely megfelelő hatáskörrel rendelkezik feladatai ellátásához, továbbá a feladatok, valamint az elhelyezés, a létesítmények és a berendezések együttesen alkalmasak arra, hogy a személyzet biztosítsa a termékre vonatkozó légialkalmassági, üzemeltetési alkalmassági és környezetvédelmi célkitűzések teljesülését;
                           
                        
                              b)
                           
                           
                              az egyes részlegeken belül és a részlegek között is teljes mértékben és hatékonyan összehangolt a légialkalmassági, üzemeltetési alkalmassági és környezetvédelmi ügyek kezelése.”;
                           
                        
            
                  38.
               
               
                  A 21.A.247. pont helyébe a következő szöveg lép:
                  „21.A.247.   A tervezésbiztosítási rendszer módosításai
                  
                  A tervező szervezet jóváhagyásának kiadását követően a tervezésbiztosítási rendszernek a termék megfelelőségének igazolása, légialkalmassága, üzemeltetési alkalmassága és a környezetvédelmi követelmények szempontjából jelentős módosításait az ügynökség hagyja jóvá. A jóváhagyás iránti kérelmet írásban kell benyújtani az ügynökséghez, és a tervező szervezetnek a kézikönyv tervezett módosításai alapján a módosítás végrehajtását megelőzően bizonyítania kell az ügynökség felé, hogy az továbbra is meg fog felelni az ebben az alrészben foglaltaknak.”;
               
            
                  39.
               
               
                  A 21.A.251. pont helyébe a következő lép:
                  „21.A.251.   A jóváhagyás feltételei
                  
                  A jóváhagyás feltételei meghatározzák a tervezési munkának azokat a típusait, valamint a termékek, alkatrészek és berendezések azon kategóriáit, amelyek kapcsán a tervező szervezet tervező szervezeti jóváhagyással rendelkezik, továbbá azokat a feladatokat és kötelezettségeket, amelyek ellátására a szervezet jóváhagyással rendelkezik a termékek légialkalmassága, üzemeltetési alkalmassága, zajkibocsátási jellemzői, üzemanyag-kieresztése és égéstermék-kibocsátása tekintetében. A segédhajtóműre (APU) vonatkozó típusalkalmassági bizonyítványt vagy ETSO-engedélyt is magában foglaló tervező szervezeti jóváhagyás esetében a jóváhagyás feltételei a termékek vagy segédhajtóművek jegyzékét is tartalmazzák. Ezek a feltételek szerepelnek a tervező szervezet jóváhagyásában.”;
               
            
                  40.
               
               
                  A 21.A.263. pont a következőképpen módosul:
                  
                              a)
                           
                           
                              a b) pont 2. alpontja helyébe a következő szöveg lép:
                              
                                          „2.
                                       
                                       
                                          típusalkalmassági bizonyítvány vagy a típusalkalmassági bizonyítvány nagy jelentőségű módosításának jóváhagyása; vagy”
                                       
                                    
                        
                              b)
                           
                           
                              a c) pont., 1. és 2. alpontja helyébe a következő szöveg lép:
                              
                                          „1.
                                       
                                       
                                          a típusalkalmassági bizonyítvány módosításait nagy vagy kis jelentőségűként osztályozza;
                                       
                                    
                                          2.
                                       
                                       
                                          jóváhagyja a típusalkalmassági bizonyítvány kis jelentőségű módosításait és a kis javításokat;”;
                                       
                                    
                        
            
                  41.
               
               
                  A 21.A.435. pont a) pontjának helyébe a következő szöveg lép:
                  
                              „a)
                           
                           
                              A javítások lehetnek »nagy« vagy »kis« javítások. A besorolást a 21.A.91. pontban szereplő, a típusalkalmassági bizonyítvány módosítására vonatkozó kritériumoknak megfelelően kell elvégezni.”;
                           
                        
            
                  42.
               
               
                  A 21.A.604. pont a) pontjának helyébe a következő szöveg lép:
                  
                              „a)
                           
                           
                              a 21.A.15., 21.A.16B., 21.A.17A.,21.A.17B. 21.A.20., 21.A.21., 21.A.31., 21.A.33., és 21.A.44. pontot kell alkalmazni a 21.A.603., a 21.A.606. c), a 21.A.610. és a 21.A.615. pont rendelkezéseitől eltérve, kivéve hogy az ETSO-engedélyt a típusalkalmassági bizonyítvány helyett a 21.A.606. pontnak megfelelően kell kiadni;”;
                           
                        
            
                  43.
               
               
                  Az I. melléklet (21. rész) B. szakaszának D. alrésze a következőképpen módosul:
                  
                              a)
                           
                           
                              a jelenleg itt szereplő „Az ügynökség által meghatározott közigazgatási eljárásokat kell alkalmazni.” rendelkezést törölni kell;
                           
                        
                              b)
                           
                           
                              a szöveg a következő 21.B.70. ponttal egészül ki:
                              „21.B.70.   A típusalkalmassági bizonyítványok módosításainak jóváhagyása
                              
                              A típusalkalmassági bizonyítvány módosításának jóváhagyása magában foglalja az üzemeltetési alkalmasságra vonatkozó adatok módosításainak jóváhagyását. Az ügynökség azonban külön eljárást követ az üzemeltetési alkalmasságra vonatkozó adatok módosításainak osztályozására és jóváhagyására.”;
                           
                        
            
                  44.
               
               
                  A 21.B.326. pont b) pontjának 1.iii. alpontja helyébe a következő szöveg lép:
                  
                              „iii.
                           
                           
                              a légi járművet a 2042/2003/EK rendelet I. mellékletének (M. rész) alkalmazandó rendelkezéseivel összhangban ellenőrizték;”;
                           
                        
            
                  45.
               
               
                  A 21.B.327. pont a) pontjának 2.i. alpontja C. pontjának helyébe a következő szöveg lép:
                  
                              „C.
                           
                           
                              a légi járművet a 2042/2003/EK rendelet I. mellékletének (M. rész) alkalmazandó rendelkezéseivel összhangban ellenőrizték;”;
                           
                        
            
                  46.
               
               
                  Az I. függelékben szereplő EASA-űrlap 14a., 14b., 14c., 14d. és 14e. rovata szürke kitöltést kap.
               
            
                  47.
               
               
                  Az „Útmutatás az 1. számú EASA-űrlap használatához” szakasz bevezető mondatának helyébe a következő szöveg lép:
                  „Az alábbi útmutatás csak az 1. számú EASA-űrlap gyártási célú felhasználására vonatkozik. Az 1. számú EASA-űrlap karbantartási célú felhasználásával a 2042/2003/EK rendelet I. mellékletének (M. rész) II. függeléke foglalkozik.”